אין בעל חוב טורף ממשעבדי אא''כ היו נכסים ללוה בשעה שלוה ומכרם או נתנם אח''כ אבל אם קנאם אחר שלוה ומכרם לא נשתעבדו לבעל חובו ואינו גובה אותם מהלקוחות ומיהו בעודם ביד הלוה גובה מהם אע''פ שקנאם אחר שלוה ואם שעבד נכסיו שקנה ושיקנה אז חל השעבוד גם על מה שיקנה אח''כ ואם קנה אח''כ ומכרו בעל חוב גובה ממנו ודוקא שפירש לו בפירוש אבל אם לא כתב לו דאקנה לא: <i>הגה: וי''א כיון דקיי''ל אחריות טעות סופר הוא כל מה שראוי להשתעבד אמרינן ביה טעות סופר ואפי' דאקנה נמי (טור בשם הרא''ש והרשב''א פרק מי שמת) מיהו אם כתב לו מקצת אחריות ולא פירש לו דאקנה י''א דלא אמרינן עוד טעות סופר דהואיל ופירש קצתן מה שכתב כתב ומה שלא כתב לא כתב (נ''י פרק מי שמת) י''א דאף אם כתב לו דאקנה יכול לחזור בו כל זמן שלא קנה (נ''י פ' חזקת הבתים ומרדכי פ' מי שמת) ויש חולקין כ''כ נ''י שם:</i>